CELEX: 32014R0856
Language: hu
Date: 2014-08-04 00:00:00
Title: A Bizottság 856/2014/EU végrehajtási rendelete ( 2014. augusztus 4. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Lammefjordsgulerod [OFJ])

7.8.2014   
            
            
               HU
            
            
               Az Európai Unió Hivatalos Lapja
            
            
               L 234/6
            
         A BIZOTTSÁG 856/2014/EU VÉGREHAJTÁSI RENDELETE
   (2014. augusztus 4.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Lammefjordsgulerod [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Dánia kérelmét, amely az 564/2002/EK rendelettel (2) módosított 2400/96/EK bizottsági rendelet (3) alapján bejegyzett „Lammefjordsgulerod” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (2)
            
            
               A kérelem a termékleírás módosítására, ezen belül a termék leírásának, a származás igazolásának, az előállítás módjának és egyéb információknak (az ellenőrzésekért felelős illetékes hatóság) a pontosítására irányul.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Lammefjordsgulerod” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 4-én.
      
         
            a Bizottság részéről,
         
         
            az elnök nevében,
         
         Ferdinando NELLI FEROCI
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  HL L 86., 2002.4.3., 7. o.
   
   
      (3)  HL L 327., 1996.12.18., 11. o.
   
   
      I. MELLÉKLET
      A „Lammefjordsgulerod” oltalom alatt álló földrajzi jelzés termékleírásában az alábbi módosítások kerültek jóváhagyásra:
      
                  a)
               
               
                  
                     A termék leírása
                  
                  
                              a következő szövegrész
                           
                           
                              :
                           
                           
                              
                                 „A lammefjordi sárgarépa kifejezetten sima és törékeny, és enyhén hajlamos a tisztítás utáni elszürkülésre. Szárazanyag- és cukortartalma aránylag magas. Ezenfelül karotintartalma is igen jelentős.”
                              
                           
                        
                              helyesen
                           
                           
                              :
                           
                           
                              
                                 „A »Lammefjordsgulerod« kifejezetten sima és törékeny, és enyhén hajlamos a tisztítás utáni elszürkülésre. Víz- és cukortartalma aránylag magas. Ezenfelül karotintartalma is igen jelentős.
                                 A »Lammefjordsgulerod«-nak meg kell felelnie a sárgarépára vonatkozó ENSZ-EGB szabványban (FFV-10) meghatározott I. kategóriára alkalmazandó követelményeknek.”
                              
                           
                        
            
                  b)
               
               
                  
                     Földrajzi terület
                  
                  
                              a következő szövegrész
                           
                           
                              :
                           
                           
                              
                                 „A lammefjordi sárgarépa a művelésre alkalmassá tett lammefjordi területről származik, amelyet földrajzilag a Ringkanal és az Audebo-gát határol. Lammefjord a dániai Sjaelland szigeten, Odsherrednél található. Svinning Vejle a lecsapolt Lammefjord része a fjord legbelső részén. A Lammefjord előtti területet elsősorban azért csapolták le, mert lápos és sekély volt. A Sidinge-fjord egyúttal az Isefjord lecsapolt területe is, amely Lammefjordtól északra fekszik. Klintsø a legészakabbra fekvő terület. Ez eredetileg fjord volt, de bejáratát természetes iszaplerakódás zárta el. A területet vízelvezető csatornák is körülveszik.
                                 A szóban forgó sárgarépák termesztésének egyik különleges körülménye az, hogy a termesztési táptalaj a Lammefjord területén található, művelésre alkalmassá tett tengerfenék iszaprétege (»Kapcsolat« rovat).
                                 A termesztés a szántóföldi zöldségek integrált termesztésének szabályai szerint történik, melyet a Termesztési Igazgatóság ellenőriz.”
                              
                           
                        
                              helyesen
                           
                           
                              :
                           
                           
                              „A Lammefjord régió a dániai Sjælland szigeten található Odsherred területének alábbi négy lecsapolt zónájából áll:
                              
                                          —
                                       
                                       
                                          a művelésre alkalmassá tett lammefjordi terület, amelyet a Ringkanal és az Audebo-gát határol,
                                       
                                    
                                          —
                                       
                                       
                                          Svinninge Vejle, amelyet délen, nyugaton és északon a Ringkanal, keleten pedig a Svinninge és Hørve közötti vasútvonal határol,
                                       
                                    
                                          —
                                       
                                       
                                          a Sidinge-fjord, amelyet a Sidinge-gát és egy vízelvezető csatorna határol,
                                       
                                    
                                          —
                                       
                                       
                                          Klintsø, amelyet vízelvezető csatornák vesznek körül.”
                                       
                                    
                        
            
                  c)
               
               
                  
                     A származás igazolása
                  
                  
                              a következő szövegrész
                           
                           
                              :
                           
                           
                              
                                 „A lammefjordi sárgarépát engedélyezett, helyi mosóüzemekben kell mosni és csomagolni. Az engedélyezett mosóüzemek által teljesítendő egyik feltétel, hogy napi szinten nyilvántartást kell vezetniük a termőhelyről való átvételről, és garantálják a lammefjordi sárgarépa egyértelmű fizikai elkülönítését az említett területeken kívüli, rendes homokos talajon termeszthető többi sárgarépától. A Termesztési Igazgatóság e tekintetben további IP-ellenőrzést végez.”
                              
                           
                        
                              helyesen
                           
                           
                              :
                           
                           
                              
                                 „A »Lammefjordsgulerod«-ot engedélyezett, helyi mosóüzemekben kell tisztítani és csomagolni, ahol a származást igazoló okmányokat őrzik. Az engedélyezett mosóüzemek által teljesítendő egyik feltétel, hogy napi szinten nyilvántartást kell vezetniük a termőhelyről való átvételről, és garantálják a »Lammefjordsgulerod« egyértelmű fizikai elkülönítését az említett területeken kívüli, rendes homokos talajon termeszthető többi sárgarépától.”
                              
                           
                        
            
                  d)
               
               
                  
                     Az előállítás módja
                  
                  
                              a következő szövegrész
                           
                           
                              :
                           
                           
                              „A lammefjordi répa termesztése a szántóföldi zöldségek integrált termesztésének szabályai szerint történik (Dansk Miljogrønt), amely a hozamra és a minőségre egyaránt hangsúlyt fektet. A növény-egészségügy terén például a kémiai hatású növény-gyógyszerészeti készítményekkel szemben lehetőség szerint előnyben részesíti a technikai megoldásokat és a biológiai termékek alkalmazását.
                              A termesztés meghatározó paraméterei a következők:
                              
                                          —
                                       
                                       
                                          technika
                                       
                                    
                                          —
                                       
                                       
                                          trágyázás
                                       
                                    
                                          —
                                       
                                       
                                          öntözés
                                       
                                    
                                          —
                                       
                                       
                                          növényvédelem (figyelmeztetés, valamint a kártevők és a gombák elleni küzdelem)
                                       
                                    
                                          —
                                       
                                       
                                          betakarítás, raktározás és csomagolás
                                       
                                    
                                          —
                                       
                                       
                                          igazgatás és képzés
                                       
                                    
                                          —
                                       
                                       
                                          tanácsadás, dokumentáció és ellenőrzés.”
                                       
                                    
                        
                              helyesen
                           
                           
                              :
                           
                           
                              
                                 „A »Lammefjordsgulerod« termesztésének a Global GAP (Global Partnership for Good Agricultural Practices – Globális partnerség a helyes mezőgazdasági gyakorlatért) szabványának megfelelően kell történnie, amely meghatározza a helyes mezőgazdasági gyakorlat kereteit. Az említett szabvány dokumentációs követelményeket tartalmaz a minőség- és környezetirányítás, a növényvédőszerek minimális alkalmazása, a nyomonkövethetőség, az élelmiszerbiztonság, valamint a munkakörnyezethez és az élelmiszer-higiéniához kapcsolódó kockázatok értékelése tekintetében. A lammefjordi régióban működő, csomagolással foglalkozó vállalkozások, amelyek a sárgarépát tisztítják, válogatják és csomagolják, szintén a Global GAP hatálya alá tartoznak.”
                              
                           
                        
            
                  e)
               
               
                  
                     Ellenőrző szerv
                  
                  
                              a következő szövegrész
                           
                           
                              :
                           
                           
                              
                                 
                                             „Név
                                          
                                          
                                             :
                                          
                                          
                                             Termesztési Igazgatóság
                                          
                                       
                                             Cím
                                          
                                          
                                             :
                                          
                                          
                                             Skovbrynet 18, DK-1250 København”
                                          
                                       
                           
                        
                              helyesen
                           
                           
                              :
                           
                           
                              
                                 
                                             „Név
                                          
                                          
                                             :
                                          
                                          
                                             AgroManagement v/Inge Bodil Jochumsen
                                          
                                       
                                             Cím
                                          
                                          
                                             :
                                          
                                          
                                             Kirketoften 5, 5610 Assens, tél. 51 24 49 89, web: agromanagement.dk”.
                                          
                                       
                           
                        
            
                  f)
               
               
                  
                     Címkézés
                  
                  
                              a következő szövegrész
                           
                           
                              :
                           
                           
                              „A Termesztési Igazgatóság által előírt rendelkezéseket be kell tartani, azaz:
                              
                                          1)
                                       
                                       
                                          a csomagolt kiszerelésű sárgarépák esetében minden nagykereskedelmi egység csomagolásán olvashatóan, letörölhetetlenül és kívülről is láthatóan fel kell tüntetni egy, az alábbi adatokat tartalmazó címkét:
                                          
                                                      a)
                                                   
                                                   
                                                      azonosítás
                                                      
                                                                  —
                                                               
                                                               
                                                                  a csomagoló és/vagy forgalmazó: név és cím, illetve hivatalos hatóság által kiadott vagy elismert márkajelzés (»Lammefjordsgulerod«)
                                                               
                                                            
                                                
                                                      b)
                                                   
                                                   
                                                      a termék jellege:
                                                      
                                                                  —
                                                               
                                                               
                                                                  a fajta neve az »Extra« osztályba tartozó sárgarépák esetében, és az alábbi megjegyzések, ha a csomagolási egység tartalma kívülről nem látható:
                                                                  
                                                                              —
                                                                           
                                                                           
                                                                              »csomózott sárgarépa« vagy »sárgarépa«
                                                                           
                                                                        
                                                                              —
                                                                           
                                                                           
                                                                              »korai sárgarépa« vagy »kései sárgarépa«
                                                                           
                                                                        
                                                            
                                                
                                                      c)
                                                   
                                                   
                                                      a termék származása:
                                                      
                                                                  —
                                                               
                                                               
                                                                  Dánia
                                                               
                                                            
                                                                  —
                                                               
                                                               
                                                                  Lammefjord
                                                               
                                                            
                                                
                                                      d)
                                                   
                                                   
                                                      forgalmazási információk
                                                      
                                                                  —
                                                               
                                                               
                                                                  kategória
                                                               
                                                            
                                                                  —
                                                               
                                                               
                                                                  méret,
                                                                  
                                                                              —
                                                                           
                                                                           
                                                                              a minimális vagy maximális átmérőben vagy súlyban kifejezve, méret szerinti válogatás esetén
                                                                           
                                                                        
                                                                              —
                                                                           
                                                                           
                                                                              csomózott sárgarépa esetén a csomók száma
                                                                           
                                                                        
                                                            
                                                
                                                      e)
                                                   
                                                   
                                                      hivatalos ellenőrző jelzés (nem kötelező);
                                                   
                                                
                                    
                                          2)
                                       
                                       
                                          ömlesztve szállított (közvetlen berakodás szállítójárműbe vagy jármű rakterébe) sárgarépa esetén a fenti adatokat az áruhoz mellékelt kísérőokmányon vagy a járművön belül, jól látható helyen elhelyezett feliraton kell feltüntetni.”
                                       
                                    
                        
                              helyesen
                           
                           
                              :
                           
                           
                              „A csomagoláson fel kell tüntetni egy, a következő információkat tartalmazó címkét, függetlenül attól, hogy előcsomagolt vagy nyitott csomagolású áruról van szó:
                              
                                          a)
                                       
                                       
                                          a csomagoló neve és címe
                                       
                                    
                                          b)
                                       
                                       
                                          a »Lammefjordens Grøntsagslaug« logója
                                       
                                    
                                          c)
                                       
                                       
                                          kategória.”
                                       
                                    
                        
            
   
      II. MELLÉKLET
      KONSZOLIDÁLT EGYSÉGES DOKUMENTUM
      A Tanács 2006. március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)
      
      „LAMMEFJORDSGULEROD”
      EK-szám: DK-PGI-0205-01118 – 2013.6.4.
      OFJ (X) OEM ( )
      1.   Elnevezés
      
      „Lammefjordsgulerod”
      2.   Tagállam vagy harmadik ország
      
      Dánia
      3.   A mezőgazdasági termék vagy élelmiszer leírása
      
      3.1.   A termék típusa
      
      1.6. osztály: Gyümölcs, zöldségfélék és gabonafélék, frissen vagy feldolgozva
      3.2.   Az 1. pontban szereplő elnevezéssel jelölt termék leírása
      
      A „Lammefjordsgulerod” kifejezetten sima és törékeny, és enyhén hajlamos a tisztítás utáni elszürkülésre. Szárazanyag- és cukortartalma aránylag magas. Ezenfelül karotintartalma is igen jelentős.
      A „Lammefjordsgulerod”-nak meg kell felelnie a sárgarépára vonatkozó ENSZ-EGB szabványban (FFV-10) meghatározott I. kategóriára alkalmazandó követelményeknek.
      A „Lammefjordsgulerod” termesztésének a Global G.A.P. (Global Partnership for Good Agricultural Practices – Globális partnerség a helyes mezőgazdasági gyakorlatért) szabványának megfelelően kell történnie, amely meghatározza a helyes mezőgazdasági gyakorlat kereteit.
      3.3.   Nyersanyagok (kizárólag feldolgozott termékek esetében)
      
      —
      3.4.   Takarmány (kizárólag állati eredetű termékek esetében)
      
      —
      3.5.   Az előállítás azon műveletei, amelyeket a meghatározott földrajzi területen kell elvégezni
      
      Az előállítás valamennyi szakaszát a meghatározott földrajzi területen kell végrehajtani.
      3.6.   A szeletelésre, az aprításra, a csomagolásra stb. vonatkozó egyedi szabályok
      
      A sárgarépák tisztítása és csomagolása kizárólag helyi mosóüzemekben történik.
      3.7.   A címkézésre vonatkozó egyedi szabályok
      
      
                  a)
               
               
                  A csomagoló neve és címe.
               
            
                  b)
               
               
                  A „Lammefjordens Grøntsagslaug” logója.
               
            
                  c)
               
               
                  Kategória.
               
            4.   A földrajzi terület tömör meghatározása
      
      A Lammefjord régió a dániai Sjælland sziget Odsherred területének alábbi négy lecsapolt zónájából áll:
      
                  —
               
               
                  a művelésre alkalmassá tett lammefjordi terület, amelyet földrajzilag a Ringkanal és az Audebo-gát határol,
               
            
                  —
               
               
                  Svinninge Vejle, amelyet délen, nyugaton és északon a Ringkanal, keleten pedig a Svinninge és Hørve közötti vasútvonal határol,
               
            
                  —
               
               
                  a Sidinge-fjord, amelyet a Sidinge-gát és egy vízelvezető csatorna határol,
               
            
                  —
               
               
                  Klintsø, amelyet vízelvezető csatornák vesznek körül.
               
            5.   Kapcsolat a földrajzi területtel
      
      5.1.   A földrajzi terület sajátosságai
      
      A terméket a Lammefjord területén található, művelésre alkalmassá tett tengerfenék iszaprétegén termesztik. A lammefjordi régió első lecsapolt területe a Sidinge-fjord volt (a munka 1841-ben kezdődött). Ezt követően a Svinninge Vejlét csapolták le, és a legnagyobb terület, Lammefjord, művelésre alkalmassá tétele 1873-ban kezdődött meg. Klintsø volt az utolsó lecsapolt terület.
      A talaj alsó rétegét agyag és márga, illetve agyag és homokot tartalmazó iszap képezi. A felső réteg több méter vastag, növényi és állati anyagokból képződött iszapréteg. Lammefjord nagy része gyakorlatilag kőmentes terület, a nagy mennyiségű kagyló- és osztrigahéj azonban természetes, magas kalciumtartalmat biztosít a talaj számára.
      Lammefjord enyhe téllel, hűvös nyárral és egész évben egyenletes csapadékkal jellemzett éghajlata ideális a sárgarépa-termesztéshez.
      5.2.   A termék sajátosságai
      
      A Lammefjord térségből származó sárgarépa felülete kifejezetten sima, és tisztítás után, valamint a tárolás során is megőrzi színét. Színe azért marad meg, mert a talajt alkotó homok szemcséi lecsiszolódtak, így felületük lágyabb és lekerekítettebb, mint a többi, hasonló típusú homokos talaj esetében, ezért a sárgarépákon a betakarításkor nem képződnek repedések. A lammefjordi térségből származó sárgarépa ezért hűtőhelyiségekben tárolható, és az év bármely időszakában feldolgozható anélkül, hogy felülete elszíneződne.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat
      
      A „Lammefjordsgulerod” sajátos minősége a korábbi fjordfenéken kialakult termesztési feltételeknek köszönhető. A különleges talajviszonyok lehetővé teszik a sárgarépa kíméletes kezelését, melynek köszönhetően az megőrizheti jellegzetes simaságát.
      A „Lammefjordsgulerod” nevet Dánia egész területén ismerik.
      A „Lammefjordsgulerod” az egyik oka annak, hogy a köztudatban Lammefjord neve összekapcsolódik a kiváló minőségű zöldségekkel és különösen a sárgarépával. A dán nagyenciklopédia (Den store danske Encyklopædi) a következőképpen jellemzi Lammefjordot: „A lecsapolt fjord fenekén képződött talaj rendkívül termékeny, amelyen gabonaféléket, magvakat és zöldségeket termesztenek. Lammefjord sárgarépájáról és burgonyájáról ismert. 1980-ig virághagymáiról és spárgájáról is nevezetes volt.”
      A „Lammefjord” nevet gyakran említik a dán és a külföldi média híradásaiban, amelyek a dán éttermeknek a skandináv hozzávalókból készült fogásaikkal az utóbbi években elért sikereiről számolnak be.
      
         Hivatkozás a termékleírás közzétételére
      
      (510/2006/EK rendelet 5. cikk (7) bekezdés)
      http://www.foedevarestyrelsen.dk/SiteCollectionDocuments/Fødevarekvalitet/BGB-Lammefjordsgulerødder%20konsolideret.pdf
      
         (1)  HL L 93., 2006.3.31., 12. o. A rendelet helyébe a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet (HL L 343., 2012.12.14., 1. o.) lépett.